
ประกาศองค์การบริหารส่วนตำบลห้วยยูง
เรื่อง  การรับสมัครบุคคลทั่วไป เพื่อการสรรหาและการเลือกสรรบุคคลเป็นพนักงานจ้างทั่วไป   ประจำปีงบประมาณ พ.ศ. ๒๕64
*******************


ด้วยองค์การบริหารส่วนตำบลห้วยยูง   อำเภอเหนือคลอง   จังหวัดกระบี่    มีความประสงค์จะรับสมัครบุคคลเพื่อจัดจ้างเป็นพนักงานจ้าง   อาศัยอำนาจตามประกาศคณะกรรมการพนักงานส่วนตำบลจังหวัดกระบี่  เรื่อง  มาตรฐานทั่วไปเกี่ยวกับพนักงานจ้าง ลงวันที่  ๑๗ เดือนกันยายน ๒๕๔๗ หมวดที่ 4 การสรรหาและการเลือกสรร  จึงประกาศรับสมัครบุคคลทั่วไป เพื่อการสรรหาและการเลือกสรรบุคคลเป็นพนักงานจ้างทั่วไป ประจำปีงบประมาณ  พ.ศ. 2564  โดยมีรายละเอียดดังนี้
  ๑. ประเภทของพนักงานจ้าง  ชื่อตำแหน่ง  และรายละเอียดการจ้าง
      ๑.๑  พนักงานจ้างทั่วไป        
             ตำแหน่ง คนงาน  จำนวน 1 อัตรา
รายละเอียดแต่ละตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศฯ นี้
       ๒. คุณสมบัติทั่วไป  และคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหา
และการเลือกสรร
      ๒.๑  คุณสมบัติทั่วไป
        ๑.  มีสัญชาติไทย
        ๒.  อายุไม่ต่ำกว่า  ๑๘  ปีบริบูรณ์  และไม่เกิน ๖๐ ปี (นับถึงวันเปิดรับสมัคร)
        ๓.  ไม่เป็นบุคคลล้มละลาย
        ๔.  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือ
เจ้าหน้าที่ในพรรคการเมือง

        ๕.  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล  ดังนี้
(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(ข) วัณโรคระยะอันตราย
(ค) โรคเท้าช้างในระยะที่ปรากฏเป็นที่รังเกียจแก่สังคม
(ง)  โรคติดยาเสพติดให้โทษ
(จ)  โรคพิษสุราเรื้อรัง


     
        ๖.  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น

     
        ๗.  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำผิดทาง  อาญาเว้นแต่เป็นโทษสำหรับความผิดที่ได้กระทำโดยประมาทหรือ  ความผิดลหุโทษ
     
        ๘.  ไม่เป็นผู้เคยถูกลงโทษให้ออก  ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

      ๙.  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น
                         หมายเหตุ   ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมืองกรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น   สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ    หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน ๑ เดือน  และแสดงว่า   ไม่เป็นโรคต้องห้ามตามประกาศกำหนด     โรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย

               ๒.๒ คุณสมบัติสำหรับตำแหน่ง
       ผู้สมัครต้องมีคุณสมบัติเฉพาะสำหรับตำแหน่ง  ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง  แนบท้ายประกาศนี้
     ๓.  การรับสมัคร


๓.๑  วันเวลา  และสถานที่รับสมัครสอบ



        กำหนดการรับสมัคร ระหว่างวันที่  25 สิงหาคม 2564  – 3 กันยายน  ๒๕64  ตั้งแต่เวลา ๐๘.๓๐- ๑๖.๓๐ น.  ในวันและเวลาราชการ  ณ  ที่ทำการองค์การบริหารส่วนตำบลห้วยยูง  อำเภอเหนือคลอง   จังหวัดกระบี่


๓.๒  หลักฐานที่ต้องยื่นพร้อมใบสมัคร
       ผู้สมัครจะต้องยื่นใบสมัครด้วยตนเอง โดยกรอบรายละเอียดในใบสมัครให้ถูกต้องและครบถ้วน  พร้อมทั้งรับรองความถูกต้องของเอกสารอย่างละ  ๑  ชุด  มายื่นในวันรับสมัคร  ดังนี้


๑. สำเนาวุฒิการศึกษาหรือใบประกาศนียบัตรการศึกษา (ถ้ามี)
                                ๒. รูปถ่ายหน้าตรงไม่สวมหมวกและไม่ใส่แว่นดำ ขนาด  ๑  นิ้ว ถ่ายครั้งเดียวกัน
ไม่เกิน  ๖  เดือน   จำนวน  ๓   รูป


๓. สำเนาทะเบียนบ้าน

      
จำนวน 1 ฉบับ


๔. สำเนาบัตรประจำตัวประชาชน  
จำนวน 1 ฉบับ   


๕. ใบรับรองแพทย์แสดงว่าไม่เป็นโรคต้องห้ามตามที่คณะกรรมการกลางพนักงานส่วนตำบลกำหนด  ซึ่งออกให้ได้ไม่เกิน 1 เดือน  นับตั้งแต่วันตรวจร่างกาย     
6.  หลักฐานอื่น ๆ  (ถ้ามี)  เช่น  สำเนาใบเปลี่ยนชื่อตัว-นามสกุล, สำเนาทะเบียนสมรส  เป็นต้น 



      ทั้งนี้  ในหลักฐานทุกฉบับ  ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย

 ๓.๓  ค่าธรรมเนียมในการสมัครสอบ
        ผู้สมัครสอบต้องเสียค่าธรรมเนียมสอบสำหรับตำแหน่งที่สมัครในอัตรา    ๑๐๐.-  บาท   เมื่อสมัครสอบแล้วค่าธรรมเนียมสอบจะไม่จ่ายคืนให้ไม่ว่ากรณีใด  ๆ
 ๓.๔  เงื่อนไขการสมัคร
   ผู้สมัครสอบจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งที่สมัครสอบ ตรงตามที่ประกาศรับสมัคร และจะต้องกรอกรายละเอียดต่างๆ ในใบสมัคร พร้อมทั้งยื่นและแสดงหลักฐานตาม วัน เวลา และสถานที่ที่กำหนด ในกรณีที่มีความผิดพลาดอันเกิดจากผู้สมัคร ไม่มายื่นหลักฐานตามวัน เวลา และสถานที่ที่กำหนด หรือ ยื่นใบสมัครไม่ครบถ้วน จะถือว่าเป็นผู้ขาดคุณสมบัติในการสมัครสอบ และหากมีกรณีปลอมแปลงเอกสารที่ใช้สมัครสอบ  จะถูกดำเนินคดีตามกฎหมาย และหากตรวจสอบภายหลังพบว่า ผู้สมัครสอบรายใดมีคุณสมบัติไม่ครบถ้วนตามที่กำหนด คณะกรรมการดำเนินการสรรหาและเลือกสรรจะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการจ้างเป็นพนักงานจ้างตำแหน่งใดๆ  ทุกตำแหน่ง

    ๔.  การประกาศรายชื่อผู้มีสิทธิ์รับการประเมินสมรรถนะ  และกำหนดวัน  เวลา  สถานที่ในการประเมินสมรรถนะ

         ๔.๑ ประกาศรายชื่อผู้มีสิทธิเข้ารับการประเมินสมรรถนะในวันที่  6 กันยายน  ๒๕64  ณ  ที่ทำการองค์การบริหารส่วนตำบลห้วยยูง   อำเภอเหนือคลอง   จังหวัดกระบี่  หรือเว็ปไซด์. WWW.huayyung.go.th  โทร.0-7565-6140


         ๔.๒  ดำเนินการประเมินสมรรถนะ(สอบแข่งขัน)ในวันที่ 7 กันยายน ๒๕64 เวลา 10.๐๐ น. เป็นต้นไป  ณ  ที่ทำการองค์การบริหารส่วนตำบลห้วยยูง อำเภอเหนือคลอง จังหวัดกระบี่

    ๕.   หลักเกณฑ์และวิธีการเลือกสรร

          ผู้สมัครต้องได้รับการประเมินสมรรถนะ  ตามหลักเกณฑ์ฯ การประเมิน  ตามรายละเอียดเกี่ยวกับการรับสมัครฯ   แนบท้ายประกาศนี้ 


    ๖.  หลักเกณฑ์การตัดสิน

         ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ ๖๐  โดยการดำเนินการจัดจ้างจะเป็นไปตามลำดับคะแนนที่สอบได้

    7.  การประกาศรายชื่อผลสอบ การประกาศขึ้นบัญชี และการยกเลิกบัญชีผู้ผ่านการสรรหาและ
เลือกสรรได้

        องค์การบริหารส่วนตำบลห้วยยูง  จะประกาศผลการสรรหาและเลือกสรร  ในวันที่  9   เดือน กันยายน  2564   ณ สำนักงานองค์การบริหารส่วนตำบลห้วยยูง อำเภอเหนือคลอง  จังหวัดกระบี่ หรือสอบถามทางโทรศัพท์หมายเลข 0-7565-6140  และเว็บไซต์ http://www.huayyung.go.th




7.1  การประกาศขึ้นบัญชีผู้ผ่านการสรรหาและเลือกสรรได้ จะเรียงลำดับที่จากผู้สอบได้คะแนนรวมสูงสุดลงมาตามลำดับ ในกรณีผู้ผ่านการสรรหาและเลือกสรรได้คะแนนเท่ากัน  (สัมภาษณ์) ให้ผู้ที่ได้  รับหมายเลขประจำตัวสอบก่อนเป็นผู้อยู่ในลำดับที่สูงกว่า      



7.2 การประกาศขึ้นบัญชีผู้ผ่านการสรรหาและเลือกสรรได้ มีระยะเวลาไม่เกิน 1 ปี นับแต่วันประกาศผลผู้ผ่านการสรรหาและเลือกสรรได้      แต่ถ้ามีการสรรหาและเลือกสรรอย่างเดียวกันอีก และได้ขึ้นบัญชีผู้สรรหาและเลือกสรรได้ใหม่แล้วการสรรหาและเลือกสรรในครั้งนี้เป็นอันยกเลิก
                   

7.3  ผู้ที่ได้รับการขึ้นบัญชีผู้ผ่านการสรรหาและเลือกสรรได้  ถ้ามีกรณีอย่างใดอย่างหนึ่งดังต่อไปนี้  ให้เป็นอันยกเลิกการขึ้นบัญชี  คือ



1)  ผู้นั้นได้ขอสละสิทธิในตำแหน่งที่ผ่านการสรรหาและเลือกสรร



2)  ผู้นั้นไม่มารายงานตัว  เพื่อรับการแต่งตั้งเป็นพนักงานจ้างภายในเวลาที่กำหนด
 8. การจ้างเป็นพนักงานจ้าง
8.๑
องค์การบริหารส่วนตำบลห้วยยูง  จะจ้างผู้ผ่านการคัดเลือกตามลำดับในบัญชีรายชื่อผู้ผ่านการคัดเลือกได้ 

8.๒
ถ้าผู้ผ่านการเลือกสรรได้และถึงลำดับที่ที่จะได้รับการจัดจ้างมีวุฒิการศึกษา        สูงกว่าที่ได้กำหนดไว้ตามประกาศฯ นี้ จะนำมาใช้เพื่อเรียกร้องสิทธิใดๆ เพื่อประโยชน์ของตัวเองมิได้
จึงประกาศมาให้ทราบโดยทั่วกัน
                              ประกาศ  ณ  วันที่  16  สิงหาคม  ๒๕64
[image: image2.png]





                           (นายวินัย  มากสม)
                               นายกองค์การบริหารส่วนตำบลห้วยยูง
เอกสารแนบท้ายประกาศรับสมัครบุคคลทั่วไป เพื่อการสรรหาและเลือกสรร
เป็นพนักงานจ้างทั่วไป  ประจำปีงบประมาณ พ.ศ.๒๕64  
ลงวันที่ 16 เดือนสิงหาคม  พ.ศ.๒๕64
-----------------------------------------------------

ตำแหน่ง  คนงาน จำนวน  ๑ อัตรา  สังกัดกองคลัง
คุณสมบัติเฉพาะสำหรับตำแหน่ง
        
มีวุฒิการศึกษาไม่ต่ำกว่ามัธยมศึกษาตอนต้น (ม.3)  มีความเหมาะสมในการปฏิบัติงานในหน้าที่   และมีความสามารถในการปฏิบัติงาน  รวมทั้งมีวุฒิภาวะเพียงพอที่จะรับผิดชอบงานต่างๆ  ตามที่ได้รับมอบหมายได้
หน้าที่และความรับผิดชอบ

 
 ปฏิบัติงานเกี่ยวกับงานจัดเก็บรายได้ จัดเก็บค่าน้ำประปา การจดเลขมาตรวัดน้ำ และปฏิบัติงานที่ต้องใช้แรงงานทั่วไป ตลอดจนปฏิบัติหน้าที่อื่นตามที่ได้รับมอบหมาย
ลักษณะงาน
            ปฏิบัติงานในสังกัดกองคลัง หรือส่วนราชการอื่น  และงานอื่น ๆ ที่ได้รับมอบหมาย
ระยะเวลาการจ้าง
            ภายในปีงบประมาณ ๒๕65  และจะมีการประเมินผลงานเพื่อพิจารณาต่อสัญญาใหม่หรือเลิกจ้าง   (วันที่เรียกบรรจุและแต่งตั้ง 1 ตุลาคม 2564    –  ๓๐  กันยายน  ๒๕65)
อัตราค่าตอบตอบแทนพนักงาน      อัตราค่าตอบแทนเดือนละ 9,000.- บาท      พร้อมค่าครองชีพชั่วคราว 1,000 บาท   รวมเป็นเงินทั้งสิ้น 10,000.-  บาท   (หนึ่งหมื่นบาทถ้วน)   ทั้งนี้      อาจเปลี่ยนแปลงได้ตามกฎหมาย
หลักเกณฑ์และวิธีการคัดเลือก
๑.
หลักเกณฑ์การเลือกบุคคลเพื่อปฏิบัติงานให้ยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่งซึ่งประกอบด้วย
(1) ความรู้ของบุคคลในเรื่องต่างๆ ที่จำเป็นต่อการปฏิบัติงาน
(2) ความสามารถหรือทักษะเฉพาะของบุคคลในเรื่องต่างๆ ที่จำเป็น                         ต่อการปฏิบัติงาน
(3) คุณลักษณะอื่นๆ ของบุคคลซึ่งจำเป็นหรือเหมาะสมต่อการปฏิบัติงาน
๒.
วิธีการคัดเลือก  องค์การบริหารส่วนตำบลห้วยยูง กำหนดไว้ดังต่อไปนี้
๘.๒.๑
ประเภทพนักงานจ้างทั่วไป (ตำแหน่ง คนงาน) กำหนดให้ใช้วิธีการสอบสัมภาษณ์ มีคะแนนรวม ๑๐๐ คะแนน

